COMUNA SÎNTANDREI

Nr. 5687 din 10.07.2017
ANUNŢ privind consultare elaborare 
Plan Urbanistic Zonal „Introducere parțială de teren în intravilan
și lotizare pentru locuințe și funcțiuni complementare, nr. cad.1206 și 1271

localitatea Sîntandrei, județul BIhor”

Iniţiator:  Benedek Maria cu soțul Benedek Ferenc și Criste Veronica.
Proiectant general: Proiectare EXPRES srl – arh.Sim Rodica
Terenul luat în considerare este situat în NV-ul localității Sîntandrei și conform P.U.G 2006 (cu valabilitate prelungită) se află parțial în UTR1. Este încadrat la sud de pârâul Peța, la est de strada Mesteacănului, la nord de terenul cu nr.cad.56679 - drum public de 8m lățime și la vest de teren privat.
Accesul se face, din drumul județean DJ 797, prin dreapta stadionului spre nord, se traversează pârâul Peța, și apoi pe malul ei la stânga sau pe strada Mesteacănului.. 
Imobilul studiat este format din două parcele aflate parțial în extravilan, identificate cu nr.cad.1206, înscris în CF nr.53281 cu suprafaţa de 5800 mp și nr.cad.1271, înscris în CF nr.54460 cu suprafața de 5800 mp.

Terenul fiind în extravilanul localității nu este reglementat din punct de vedere urbanistic. Pentru introducerea lui în intravilan în scopul lotizării pentru locuințe cu funcțiuni complementare, este necesară elaborarea unui plan urbanistic zonal cu respectarea prevederilor legii 350/2001 privind amenajarea teritoriului și urbanismul cu modificările și completările ulterioare.                 Se propune lotizarea în 18 parcele pentru locuințe . Accesul la acestea se va face din drumuri adiacente la toate cele patru laturi ale terenului lotizat, din care două existente la est și nord, care vor fi lărgite la 12m lățime și două nou create.
Pe terenul propus pentru parcelare - fiind parțial în extravilanul localității și folosit ca teren arabil -nu există dotări edilitare. Pentru asigurarea cu utilități se vor putea extinde rețele de alimentare cu energie electrică, de pe strada Mesteacănului și de gaz, apă-canal de pe strada Plopului Asigurarea cu apă și canalizarea se va realiza prin puțuri forate și rezervoare vidanjabile impermeabile până la extinderea rețelelor în curs de execuție pe strada Plopului. 
Prin P.U.Z. se propun următorii indicatori prezentați în planşa 3 /U, care se încadrează în prevederile din P.U.G:
            Mărimea lotului  variabilă        : 500,00 mp ÷ 606,65 mp

            Front la stradă  variabil           : 14,92 m ÷ 32,72 m.

P.O.T. propus                          : 30%

C.U.T. propus                          : 0,70

Regim de înălţime maxim        : S(D)+P+1(M)           

Retragere de la frontul stradal : 4,00 m

Retragere spate                       : 6,00- 9,00 m 

            Retrageri laterale                     :  pe o latură minim 2,00m cu respectarea Codului Civil 
      Parcaj obligatoriu pe lot           : minimum un loc/ locuinţă, în incintă

            Inălțime gard perimetral           : 2,00 m maxim la strada (transparent) 
                                                             : 2,50 m (cu vecinii)
Condiții specifice impuse- plantări arbori- 10% din suprafata lotului
În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, publicul poate să consulte şi să-şi exprime opinia privind documentele propunerii de PU.Z., la sediul Primăriei Sîntandrei, în perioada  11.07 – 25.07.2017, în intervalul orar 9:00 – 14:00 .
Persoana responsabilă cu informarea şi consultarea publicului este  consilier Mihuţa Tudora din cadrul comp. Urbanism al Primăriei comunei Sîntandrei - str. Principală, nr.452, tel: 0259-415947 int.16, e-mail: primaria.santandrei@gmai.com.

Răspunsul la observaţiile și sugestiile transmise va fi publicat în intevalul 26.07 – 28.07.2017 pe pagina de internet a primăriei : www.primariasantandrei.ro.
                                 Primar,
                      Consilier Urbanism   

                             Ioan Mărcuş                          

                       Tudora Mihuţa                  


